Държавен вестник, бр. 17, 2021 г., стр. 33

БРОЙ  17	
Д Ъ Р Ж А В Е Н  В Е С Т Н И К 	
СТР.  33  
КОНСТИТУЦИОНЕН СЪД
Правилник за изменение и допълнение на 
Правилника за организацията на дейността 
на Конституционния съд (обн., ДВ, бр. 106 от 
1991 г.; попр., бр. 3 от 1992 г.; изм. и доп., бр. 35 
от 1999 г., бр. 8 от 2001 г., бр. 71 от 2012 г., 
бр. 50 от 2014 г., бр. 14 от 2016 г.; изм., бр. 16 
от 2016 г.; изм. и доп., бр. 9 от 2019 г.; доп., 
бр. 30 от 2020 г.)
§ 1. В чл. 4 ал. 3 се изменя така:
 „(3) Съдиите полагат предвидената в закона 
клетва в деня на изтичането на мандата на 
съответните конституционни съдии и встъпват 
в длъжност на следващия ден. Полагането на 
клетвата и встъпването в длъжност се удосто-
веряват писмено.“
§ 2. Създава се чл. 8а:
„Чл. 8а. Конституционният съд на Република 
България учредява почетни отличия, които се 
уреждат с вътрешни правила, приети от съда.“
§ 3. В чл. 11 се създава ал. 4: 
„(4) Правните експерти подпомагат съдиите 
в тяхната работа, като изготвят становища от-
носно допустимостта и основателността на по-
стъпили искания, изготвят аналитични справки 
за релевантна практика на Конституционния 
съд, на други конституционни юрисдикции и 
на наднационални и международни съдилища, 
проучват и анализират правната доктрина, 
изготвят доклади по правни въпроси. Прав-
ните експерти изпълняват и други задачи, за 
които се изискват правни знания, възложени 
от председателя, съдиите, главния секретар 
и директора на дирекция „Специализирана 
администрация“.“
§ 4. В чл. 14 се правят следните изменения 
и допълнения:
1. Алинеи 2 и 3 се отменят.
2. Създава се ал. 6:
„(6) Служителите, работещи по трудово 
правоотношение, и държавните служители 
в администрацията на Конституционния съд 
имат право на средства за облекло в размер 
до две средномесечни заплати на заетите лица 
в бюджетната сфера по ред, определен във 
вътрешните правила по ал. 4.“
§ 5. В чл. 14а думите „от Конституционния 
съд“ се заличават, след думата „съобразно“ се 
добавя „дължимите възнаграждения, изчислени 
по реда на чл. 6, ал. 1 от Финансовите правила 
по бюджета на Народното събрание и чл. 2 
от Решение на Бюрото на Великото Народно 
събрание от 31.01.1991 г. и при спазване на“, 
след думите „Закона за Конституционен съд“ се 
поставя точка и останалият текст се заличава.
§ 6. В чл. 19 ал. 2 се изменя така:
„(2) Ако сезиращият орган или лица не 
отстранят в дадения им срок недостатъците, 
председателят може да насрочи заседание на 
Конституционния съд, който решава дали ис-
кането да бъде върнато.“
§ 7. В чл. 38, ал. 1 се създава т. 6: 
„6. книга за определения и решения на 
съда, постановени извън производствата по 
конституционни дела.“
§ 8. В чл. 43 се правят следните изменения 
и допълнения: 
1. Създава се нова ал. 1:
„(1) Конституционното дело се съхранява в 
деловодството на съда. Всеки конституционен 
съдия получава копие от него.“
2. Досегашната ал. 1 става ал. 2 и се из-
меня така: 
„(2) Когато конституционното дело се изнася 
от помещението, където се съхранява, служи-
телят отбелязва във водения от него дневник 
на кого е дадено.“
3. Алинеи 2, 3 и 4 стават съответно ал. 3, 
4 и 5.
Правилникът за изменение и допълнение на 
Правилника за организацията на дейността на 
Конституционния съд е приет на 19 февруари 
2021 г. с Решение № 1 на Конституционния съд 
и влиза в сила три дни след обнародването му 
в „Държавен вестник“.
Председател: 
Борис Велчев
1201
МИНИСТЕРСКИ СЪВЕТ
ПОСТАНОВЛЕНИЕ № 60 
ОТ 22 ФЕВРУАРИ 2021 Г.
за изменение и допълнение на Устройствения 
правилник на Министерството на околната 
среда и водите, приет с Постановление № 208 
на Министерския съвет от 2017 г. (обн., ДВ, 
бр. 80 от 2017 г.; изм. и доп., бр. 3, 23 и 74 от 
2019 г. и бр. 54 от 2020 г.)
МИНИСТЕРСКИЯТ СЪВЕТ
П О С Т А Н О В И :
§ 1. В чл. 16, ал. 1 числото „17“ се заменя 
с „15“.
§ 2. В глава трета се създава раздел IVа 
с чл. 22а:
„Раздел IVа
Служител по мрежова и информационна 
сигурност
Чл. 22а. Служителят по мрежова и ин-
формационна сигурност е пряко подчинен на 
министъра и осъществява следните функции:
1. администрира дейностите, свързани с 
постигане на високо ниво на мрежова и ин-
формационна сигурност;
2. участва в изготвянето на политиките 
и документираната информация, свързани 
с мрежовата и информационната сигурност;